Ад рэдактара: Вайна нанесла вялізныя страты сялянам. У Гродзенскім павеце i ў бераставіцкіх вёсках удвая паменшылася колькасць коней, валоў, кароў, свіней. Пра людскія страты звестак няма. Але добра вядома, што бераставічане, як i астатнія гродзенцы, ваявалі як на расійскім, так i на французскім баку. Адна з прычын: Напалеон абяцаў аднавіць Вялікае Княства Літоўскае. Таму не дзіўна, што многія прадстаўнікі беларускай i польскай шляхты яго падтрымалі. У Напалеонаўскім войску служылі ўладальнік маёнтка Бераставіца Муравана граф Biктаp Юндзіл і іншыя, а Юзаф Касакоўскі — першы з дынастыі Касакоўскіх уладальнік Вялікай Бераставіцы — быў Генарал-Ад’ютантам у Напалеона i нават Губернатарам захопленай Масквы. Кіруючыся палітычнымі меркаваннямі, Аляксандр I снежаньскім маніфестам 1812 года дараваў тым дваранам, xтo прыняў бок Напалеона ў гэтай вайне, а ў 1814 годзе многім дваранам падараваў яшчэ i новыя міласці. А прыгонныя так і засталіся пры сваіх інтарэсах.